..............(sz.) napirend

**E L Ő T E R J E S Z T É S**

**A Képviselő-testület 2020. január 23–i rendes ülésére**

**Tárgy**: Budapest II. kerületi Polgármesteri Hivatal Szervezeti és Működési Szabályzatának módosítása

**Készítette**: …………………………………..

dr. Silye Tamás

Jogi Osztályvezető

**Egyeztetve:** ……………………………………

dr. Varga Előd Bendegúz

Alpolgármester

**Látta**: ...........................................................

dr. Szalai Tibor

Jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete a 367/2019. (XII.19.) határozatával fogadta el Budapest II. kerületi Polgármesteri Hivatal új Szervezeti és Működési Szabályzatának legutolsó módosítását.

Jelen előterjesztésben egyrészről 2020. február 1. napjától egy önálló Adóügyi Igazgatóság felállítására kívánok javaslatot tenni, az adóigazgatási feladatok hatékonyabb ellátása céljából tekintettel arra, hogy az idei év célkitűzései között szerepel a kerület adótárgyainak nagyfokú ellenőrzése, a nem adózott ingatlanok felderítése, ami a jelen ingatlan-állomány mellett legalább 3 éves intenzív tevékenységet jelent. Egyidejűleg fokozott figyelmet kell fordítani az adóbehajtásra is, mint plusz bevételi forrásra, mivel a magánszemély kommunális adóját érintő legutóbbi adórendelet módosítás következtében bekövetkezett bevételcsökkenés ezzel kompenzálhatóvá válik. Mindezen feladatok – figyelemmel az adóügyi dolgozók 21-23 fős dolgozói állományára, önálló adóügyi igazgatóságként, két osztályvezető közvetlen irányítása alatt lennének hatékonyan elláthatóak.

Szervezet elnevezése: - Adóügyi Igazgatóság

Osztályai: - Behajtási, Számlavezetési, Ellenőrzési Osztály

* Adókivetési, Fizetéskönnyítési Osztály

A módosítás további indoka, hogy *a fővárosi és megyei kormányhivatalok működésének egyszerűsítésével összefüggő egyes kormányrendeletek módosításáról szóló 360/2019. (XII. 30.) Korm. rendelet* értelmében 2020. március 1. napjától építésügyi hatósági feladatokat ellátó általános építésügyi hatóság az építmények, építési tevékenységek tekintetében a fővárosi és megyei kormányhivatal lesz, ezzel a jegyző építésügyi igazgatási feladatai megszűnnek. Ennek értelmében az Épített Környezetért Felelős Igazgatóság Építésügyi Osztálya, mint szervezeti egység 2020. március 1. napjával megszűnik, a megmaradó feladatok hatékonyabb ellátása és az optimálisabb munkaszervezés céljából pedig a Településképvédelmi Osztály helyett Településképi Bejelentési Osztály és a Településképi Véleményezési és Kötelezési Osztály jönne létre.

A Képviselő-testület Magyarország helyi önkormányzatairól szóló 2011. évi CLXXXIX. törvény 67. § (1) bekezdés d) pontja alapján jogosult dönteni. Kérem a Tisztelt Képviselő-testületet a határozati javaslat elfogadására!

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy a 211/2017.(VIII. 29.) határozatával elfogadott, 224/2017.(IX.28.) határozatával kiegészített, valamint a 291/2017.(XII. 19.), 226/2018.(X.25.), 249/2018.(XI.27.), 191/2019.(IX.24.) és 367/2019.(XII.19.) határozataival módosított, Budapest II. kerületi Polgármesteri Hivatal Szervezeti és Működési Szabályzatában

* „A Hivatal szervezeti felépítésé”-t megjelenítő ábra helyébe jelen határozat 1. mellékletét képező **szervezeti ábra lép** 2020. február 1. napjával, mellyel egyidejűleg a Szervezeti és Működési Szabályzat 2. mellékletében szereplő „Hivatal munka- és ügyfélfogadási rendje” címszó alatt a Hatósági Igazgatóság – Adóügyi osztály ügyfélfogadási rendje az alábbiak szerint változik szintén 2020. február 1. napjával.

**Adóügyi Igazgatóság - Behajtási, Számlavezetési, Ellenőrzési Osztály**

* **Adókivetési, Fizetéskönnyítési Osztály**

Ügyfélfogadási idő:

Hétfő: 13.30 – 18.00

Szerda: 8.00 – 16.30

Péntek: 8.00 – 11.30

* „A Hivatal szervezeti felépítésé”-t megjelenítő ábra helyébe jelen határozat 2. mellékletét képező **szervezeti ábra lép** 2020. március 1. napjával.

A Képviselő-testület felkéri a Polgármestert és a Jegyzőt a módosításokkal egységes szerkezetbe foglalt, Budapest II. kerületi Polgármesteri Hivatal Szervezeti és Működési Szabályzatának aláírására.

**Felelős:** polgármester, jegyző

**Határidő:** határozat 1. melléklete és az SzMSz 2. melléklete tekintetében 2020. február 1.

határozat 2. melléklete tekintetében 2020. március 1.

*A határozat elfogadása* ***minősített*** *többségű szavazati arányt igényel.*

**Budapest, 2020. január 15.**

**Őrsi Gergely**

**Polgármester**

[Határozat 1. melléklete](Szervezeti%20ábra%20Február%201.pdf)

[Határozat 2. melléklete](Szervezeti%20ábra%20Március%201.pdf)